Echipamentul tradițional al echipei este alcătuit din tricouri cu dungi verticale negre și albastre și șorturi negre. Clubul a câștigat 30 de trofee naționale: optsprezece campionate (scudetto), șapte cupe și cinci Supercupe ale Italiei. La nivel internațional a câștigat de trei ori &lt;a href="Liga%20Campionilor%20UEFA"&gt;Cupa Campionilor Europeni/Liga Campionilor&lt;/a&gt;; primele două titluri au fost câștigate consecutiv în 1964 și 1965, iar cel de-al treia 45 de ani mai târziu în 2010. Clubul a câștigat, de asemenea, trei Cupe UEFA în 1991, 1994 și 1998, două Cupe Intercontinentale în 1964 și 1965 și Campionatul Mondial al Cluburilor FIFA în anul 2010.